Plaeraneg

Plaeraneg a zo ur gumun eus Breizh, e Bro-Oueloù hag e departamant Aodoù-an-Arvor. Douaroniezh Inizi Enez Sant-Rion. Stêrioù War lez kleiz aber an Trev emañ Plaeraneg. Kêriadennoù Plaeraneg Logivi. Porzh-Even. Perroz-Hamon. Ar Wern. An Arc'houest, ma taper ar vag-treizh da vont da Vriad. Brezhoneg Ar Brezoneg er Skol 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol. Istor XIXvet kantved D'ar 14 a viz Ebrel 1824 e oa bet staget kumunioù Lannevez ha Perroz-Hamon ouzh kumun Plaeraneg. XXvet kantved E 1902 e teuas Lenin da Logivi asambles gant e vamm evit vakañsiñ. Hervez kont o doa graet pourmenadennoù war varc'h-houarn. E-pad pell e oa bet droukvesket Logivi ha Longwy, e Loren, e buhezskridoù ofisiel Lenin savet en URSS. Adkavet eo bet an istor gwir gant Roger Gargadenneg. Brezel-bed kentañ Mervel a reas 113 gwaz abalamour d'ar brezel hervez monumant ar re varv, da lavaret eo 2,84 % ag ar boblañs hervez an niveradeg bet graet e 1911. Eil Brezel-bed D'ar 31añ a viz Here 1943 e kouezhas un nijerez Typhoon Ib, marilhet JP732 ha kodet FM-N, eus aerlu ar Rouantelezh-Unanet (Royal Air Force) e Plaeraneg; mervel a reas he nijour ha douaret e voe e Bayeux War Cemetery. D'ar 25 a viz Eost 1944 e kouezhas ur c'harr-nij B-26 (marilhet 42-95802 ha kodet T6-P) eus aerlu SUA (United States Army Air Forces) e genoù an Trev; un nijour a voe gloazet, ar seizh nijour all eus e laz a varvas, pemp anezhe a voe douaret er Brittany American Cemetery e Montjoie-Saint-Martin e departamant Manche e Bro-C'hall. Mervel a reas 56 den eus ar gumun abalamour d'ar brezel. Brezelioù didrevadennañ Brezel Indez-Sina Mervel a reas tri milour. Monumantoù ha traoù heverk Monumant ar re varv e-tal an iliz katolik, luc’hskeudenn. Plakenn ar re varv (1914-1918) en iliz katolik, luc’hskeudenn. Plakenn ar Rezistanted, luc’hskeudenn. Monumant an nijourion SUAat ha breizhveuriat, luc’hskeudenn. Emdroadur ar boblañs abaoe 1962 Niver a annezidi Melestradurezh . Sevenadur E 1907 e voe troet e Plaeraneg ar film mut gall Serment breton, un oberenn e-touez ar c'hentañ filmoù gwenn ha du bet savet e Breizh. Tud Tud ganet eno Job Lec'hvien, e 1919. Liammoù diavaez (fr)Lec'hienn an ti-kêr (fr)Plaeraneg war lec'hienn ar gumuniezh-kumunioù (br)Plaeraneg war lec'hienn Geobreizh Notennoù ha daveoù